PASIŪLYMAS

DĖL LIETUVOS RESPUBLIKOS 2021 METŲ VALSTYBĖS BIUDŽETO IR SAVIVALDYBIŲ BIUDŽETŲ FINANSINIŲ RODIKLIŲ PATVIRTINIMO ĮSTATYMO PROJEKTO NR. XIIIP-5302

2020-12-15

Vilnius

Eil. Nr.	Siūloma keisti	Pasiūlymo turinys

str.	str. d.	p.

1.	Argumentai: Siekiant ugdyti mokinius kaip ateities STEAM mokslų sričių tyrėjus, inovacijų kūrėjus ir diegėjus, septyniuose Lietuvos regionuose kuriami STEAM atviros prieigos centrai, kurie bus atviri visiems šalies mokiniams, nepaisant jų gyvenamosios vietos ir socialinės padėties. Utenoje regioninį STEAM centrą numatoma įkurti istoriniuose buvusio Utenos dvaro sodybos rūmuose (adresu K. Ladygos g.20, Utena). Šiame pastate Utenos rajono savivaldybė nori įkurti inovacijų centrą „Saulė“, kuriame bus siekiama teikti inovatyvias paslaugas, mažinant atotrūkį tarp galimybių teikti modernias švietimo ir kultūros paslaugas taip mažinant atskirtį tarp regionų ir didžiųjų miestų. Pagal Utenos rajono savivaldybės atliktą renovacijos projektą pastatui suremontuoti ir įveiklinti reikalinga 972235 EUR (su PVM). Pastate suplanuota kad STEAM centre veiks keturios laboratorijos skirtos lavinimui: fizikos-inžinerijos, robotikos-IT, biologijos-chemijos ir specializuota astrofizikos ir aerokosmologijos (pastaroji laboratorija veiktų bendradarbiaujat su Molėtų etnokosmologijos muziejumi ir Molėtų astronomijos observatorija). STEAM centre būtų skatinama mokinių supažindinimas su fizikos, chemijos, informacinių technologijų mokslais, taip propaguojant gamtos ir taikomuosius mokslus. Tokiame centre numatome sukurti galimybes gamtamokslines veiklas ne visiems mokyklinio ir ikimokyklinio amžiaus vaikams, iš Utenos regiono savivaldybių mokyklų, bei numatomos veiklos suaugusių neformaliam švietimu. Tokiame centre būtų sukurtos 8 naujos darbo vietos, kurias išlaikytų Utenos rajono savivaldybė. Pasiūlymas: Padidinti asignavimus 972 tūkst. eurų Utenos rajono savivaldybei regioninio STEAM centro „Saulė“ centro ir laboratorijų Utenos dvaro sodybos rūmų patalpose įrengimui. Lėšų šaltinis: Valstybės biudžeto įplaukos iš akcizo už alkoholinius gėrimus bei apdorotą tabaką, viršplaninės biudžeto pajamos iš konfiskuoto turto realizavimo ir baudų už administracinės teisės pažeidimus, Valstybės investicijų programos sutaupytos (nepanaudotos) lėšos.

Teikia

Seimo narys	Gintautas Paluckas